படைகள் வளைத்து வளைத்து தாக்கியது. வேலாத்தா கவுண்ட்சியின் வியூகம் நன்றாக வேலை செய்தது. போர்க்களத்தில் துர்க்கையைப் போல சுற்றிச் சுழன்று போரிட்டார். அவரது ஆக்ரோஷமும் வேகமும் கண்ட வேலாத்தாவின் படையினர் உற்சாகமடைந்தனர். அக்னிஜ்வாலையாக களத்தில் வேலாத்தா கவுண்ட்சி பேரொளி வீசி ஜொலித்தார். வேலாத்தாளின் வீச்சுக்கு எதிரிப்படைத் தலைவன் தலை உருண்டது. எதிரிப்படைகள் சிதறின. தப்பி ஓடும் வழிகள் அடைபட்ட நிலையில் பலர் கைதாயினர். சாதிக்க முடியாத செயலை இந்த தெய்வப்பெண் குடியானவர் படை கொண்டு சாதித்துக் காட்டினார். "தோக்கவாடி போற!" என்று பரிகாசம் செய்தும் ஜெயித்துக் காட்டிய வேலாத்தாளின் ஊருக்கு அன்றுமுதல் "தோக்கவாடி" என்றே பேர் வந்துவிட்டது.